Source: https://www.pracanadosah.sk/forum/vypoved-kvoli-neohlaseniu-prace-pre-ineho-zamestnavatela.topic.htm
Timestamp: 2018-12-17 01:07:26+00:00

Document:
Výpoveď kvôli neohláseniu práce pre iného zamestnávateľa (premenované, pôvodný názov: výpoveď) - Hovorte o zamestnaní - Práca na dosah - portál o hľadaní práce, kariére a úspechu
Diskusie » Problémy v zamestnaní » Výpoveď kvôli neohláseniu práce pre iného zamestnávateľa (premenované, pôvodný názov: výpoveď)
Výpoveď kvôli neohláseniu práce pre iného zamestnávateľa (premenované, pôvodný názov: výpoveď)
07.01.2016, 20:33:31 - Kvetka
Zamestnávateľ ma chce prepustiť zo zamestnania, pretože som mu nenahlásil že mám prácu na dohodu v tom istom obore, ktorý vykonávam. Práca je iba na zastupovanie počas MD len do konca roka. Sme štátna organizácia. V zmluve mám len odsek, že som bol oboznámený s ustanoveniami § 81, 82, 83. Ani zvlášť konkurenčnú doložku ani nič podobné podpísané nemám, nie je to zakomponované ani v kolektívnej zmluve, ani v pracovnom poriadku. Má na to zamestnávatel právo?
Pridané: 07.01.2016, 22:12:23
Užívateľ: anonym1452200465
Podľa §83 odsek 1 môže zamestnanec popri svojom zamestnaní vykonávať inú zárobkovú činnosť, ktorá má k predmetu činnosti zamestnávateľa konkurenčný charakter, len s predchádzajúcim písomným súhlasom zamestnávateľa. Čiže ak ten súhlas nemáte, je to porušenie základnej povinnosti zamestnanca. Materská dovolenka na to nemá vplyv, lebo rozhodujúce je, že trvá pracovný pomer a zmluvné a zákonné podmienky sa musia dodržiavať aj počas nej.
Podľa §83 odsek 3 sa to však nevzťahuje na výkon vedeckej, pedagogickej, publicistickej, lektorskej, prednášateľskej, literárnej a umeleckej činnosti.
Píšete, že pracujete na dohodu v tom istom odbore, ktorý máte ako výkon práce u hlavného zamestnávateľa, ale to je dosť bežné, veď čo iné by ste mali robiť ako to, čo robiť viete. Bolo by tam treba presnejšie posúdiť, či ide naozaj o konkurenciu alebo nie. Napr. ak účtovníčka pracuje pre viac firiem či organizácií, to ešte automaticky neznamená, že sú navzájom konkurenčné. Nezáleží na profesii zamestnanca, ale na predmete činnosti organizácie.
Pridané: 08.01.2016, 09:23:33
Užívateľ: anonym1452240342
Chcel by som to poupraviť, vlastne oznamil som to vedúcej personalneho úseku, nie riaditelovi, ktorý je môj priamy nadriadený. Možem týmto argumentovať? A keby tu naozaj nešlo o konkurenciu? Bude to už dva mesiace odkedy sa o tom dozvedel. Stále nemám od neho písomne vyjadrenie, len ústne mi pohrozil výpovedou. Zrejme ešte nie je rozhodnutý, alebo nemá za mna náhradu. Je tu dáky termín dokedy sa musí ku tomu vyjadriť?
Pridané: 08.01.2016, 13:58:36
Užívateľ: anonym1452257348
Urobili ste to písomne? Ak áno, tak podľa §83 odsek 1 ak sa zamestnávateľ nevyjadrí do 15 dní od doručenia žiadosti zamestnanca o súhlas s inou zárobkovou činnosťou, tak to platí ako súhlas. Čiže, zamestnávateľ musí vyslovene písomne vyjadriť nesúhlas v danej lehote, inak je to ako keby už súhlasil.
Podľa §83 odsek 2 môže zamestnávateľ z nejakých vážnych dôvodov ten súhlas odvolať, musí to spraviť písomne a musí tieto dôvody uviesť.
Ak by nešlo o konkurenciu, tak súhlas zamestnávateľa na vykonávanie inej zárobkovej činnosti nie je potrebný a nemôže to byť považovanie za porušenie povinností zamestnanca.
Vy ako zamestnanec komunikujete s organizáciou, lebo aj pracovnú zmluvu máte uzavretú s organizáciou a nie s riaditeľom ako osobou. Či si pracovníci organizácie medzi sebou informácie odovzdajú alebo to proste niekde uviazne, tak to nie je váš problém pokiaľ máte doklad o tom, že ste listinu organizácii doručili.
Pridané: 09.01.2016, 14:06:48
Užívateľ: anonym1452344527
Ide o pracu konkurencneho charakteru , ak zastupujete kolegu ekonoma na inej zakladnej skole?
Pridané: 09.01.2016, 19:41:34
Užívateľ: anonym1452364744
Máte pracovný pomer na jednej škole a na inej škole učíte na dohodu?
Pridané: 10.01.2016, 22:39:52
Na jednej ZS vykonavam uctovnictvo a mzdy na TPP a na tej co zastupujem vykonavam uctovnictvo na dohodu.
Pridané: 11.01.2016, 13:27:47
Užívateľ: anonym1452514853
§83 odsek 1 hovorí o tom, že zamestnanec môže popri svojom zamestnaní vykonávať inú zárobkovú činnosť, ktorá má k predmetu činnosti zamestnávateľa konkurenčný charakter, len so súhlasom zamestnávateľa. Činnosť vášho zamestnávateľa je pedagogika, vzdelávanie, výchova. Vaša práca na dohodu na inej ZŠ nie je konkurenčnou činnosťou. Konkurenčný charakter by mala vtedy, ak by ste pracovali pre účtovnícku firmu (čiže organizáciu, ktorá poskytuje účtovné služby zákazníkom) a zároveň by ste robili pre inú firmu tiež účtovníctvo alebo by ste mali životnosť s predmetom činnosti účtovné služby a pod.
Zobrazené príspevky 1-7 z celkového počtu 7

References: § 81
 §83
 §83
 §83
 §83

§83